Man vas oor vervalste matrieksertifikate(Argieffoto) ’n Man is vandeesweek in Pongola in Mpumalanga in hegtenis geneem nadat hy na bewering vervalste sertifikate vanuit sy huis verkoop het. Kol. Thembeka Mbele, woordvoerder van die polisie, sê in ’n verklaring polisiebeamptes het Woensdagaand op sy huis in Kwalubisi toegeslaan waar daar op verskeie vervalste matrieksertifikate asook ander sertifikate van tersiêre instellings beslag gelê is. Volgens Mbele het die man Donderdag in die plaaslike landdroshof verskyn op aanklagte van bedrog en vervalsing. Die man sal weer op 7 Februarie in die hof verskyn vir borgtogaansoek. Hy bly tot dan in aanhouding.